**8 ЯНУАРИ 2025 г.**

**Наказателно дело от общ характер №762/2024 година – 10:00 часа**

На 08.01.2025 година, се проведе съдебно заседание по наказателно дело №762/2024 година, образувано срещу **Х.Р.П.**, роден 1983 година, от град Плевен, обвинен в това, че в дома си в град Плевен, квартал „Мара Денчева“, държал с цел разпространение метамфетамин и прекурсори за производството и разпространението му.

Подсъдимият е с предходни многократни осъждания, лоши характеристични данни и трайно изградени престъпни навици.

В проведеното съдебно заседание подсъдимият е поискал да му се даде възможност да сключи споразумение с прокуратурата. Съдът е уважил искането и е одобрил сключеното между подсъдимия Х.П. и Окръжна прокуратура – Плевен споразумение. Според него, Х.П. се признава за виновен в извършване на престъплението, за което му е повдигнато обвинение и му е наложено наказание в размер на 3 години лишаване от свобода, при първоначален „строг“ режим на изтърпяване.

Съдебният акт не подлежи на обжалване, същият влиза в сила незабавно.

**Връзки с обществеността 8 януари 2025 г.**

**e-mail:** **os\_press@abv.bg**